text: Video: Helikopter fløj ud til mænd i havsnød
  22 juni 2014 kl. 15.43
  To unge mænd på 18 og 19 år kom i dag i havsnød på Vejle Fjord. En helikopter blev tilkaldt, men en båd kom dem i forkøbet.
  En lokal borger reddede to unge mænd, efter de var kommet i havsnød på Vejle Fjord. De to unge var sejlet ud i hver deres lille gummibåd, men den kraftige blæst fik dem til at drive ud på åbent vand. Søværnets helikopter og brandvæsenet blev tilkaldt.
  I mellemtiden fik en tredje mand altså en motorbåd i vandet og reddede de to i land, mens helikopteren svævede i luften over dem.
  
  De to unge mænd kommer op af vandet
  Varighed: 28 sekunder
  